stanford-oval/wikipedia huggingface dataset:
จังหวัดของประเทศกัมพูชา

| จังหวัดของประเทศกัมพูชา ราชธานี/เขตในพระราชอาณาจักรกัมพูชา រាជធានី/ខេត្តនៃព្រះរាជាណាចក្រកម្ពុជា |
| --- | --- |
แผนที่ประเทศกัมพูชาแสดงจังหวัดต่าง ๆ (คลิกที่จังหวัดเพื่อไปยังบทความจังหวัดนั้นได้)
หมวดหมู่: รัฐเดี่ยว
ที่ตั้ง:  กัมพูชา
จำนวน: 25
ประชากร: 42,665 คน (จังหวัดแกบ) – 2,281,951 คน (พนมเปญ)
พื้นที่: 336 ตารางกิโลเมตร (130 ตารางไมล์) (จังหวัดแกบ) – 14,288 ตารางกิโลเมตร (5,517 ตารางไมล์) (จังหวัดมณฑลคีรี)
การปกครอง: ราชการส่วนภูมิภาค
หน่วยการปกครอง: อำเภอ (ស្រុក สฺรุก)
ประเทศกัมพูชาแบ่งเขตการปกครองออกเป็น 24 จังหวัด และ 1 เขตการปกครองพิเศษ
เมื่อวันที่ 22 ธันวาคม พ.ศ. 2551 พระบาทสมเด็จพระบรมนาถ นโรดม สีหมุนี ได้ทรงลงพระปรมาภิไธยในพระราชกฤษฎีกายกฐานะเมืองแกบ เมืองไพลิน และเมืองพระสีหนุขึ้นเป็นจังหวัด พร้อมทั้งปรับเขตแดนของจังหวัดหลายจังหวัดใหม่
เมื่อวันที่ 31 ธันวาคม พ.ศ. 2556 พระบาทสมเด็จพระบรมนาถ นโรดม สีหมุนี ได้ทรงลงพระปรมาภิไธยในพระราชกฤษฎีกาแยกจังหวัดกำปงจามออกเป็น 2 จังหวัด ได้แก่ จังหวัดกำปงจามและจังหวัดตะโบงคมุม
| รหัส ISO 3166-2 | ชื่อ | ภาษาเขมร | เมืองหลัก | ประชากร (2562) | พื้นที่ (ตารางกิโลเมตร) | ความหนาแน่นประชากร |
| --- | --- | --- | --- | --- | --- | --- |
| KH-1 | จังหวัดบันทายมีชัย | បន្ទាយមានជ័យ | ศรีโสภณ | 861,883 | 6,679 | 129 |
| KH-2 | จังหวัดพระตะบอง | បាត់ដំបង | พระตะบอง | 997,169 | 11,702 | 84 |
| KH-3 | จังหวัดกำปงจาม | កំពង់ចាម | กำปงจาม | 899,791 | 4,549 | 197 |
| KH-4 | จังหวัดกำปงฉนัง | កំពង់ឆ្នាំង | กำปงฉนัง | 527,027 | 5,521 | 95 |
| KH-5 | จังหวัดกำปงสปือ | កំពង់ស្ពឺ | จบามอน | 877,523 | 7,017 | 124 |
| KH-6 | จังหวัดกำปงธม | កំពង់ធំ | กำปงธม | 681,549 | 13,814 | 49 |
| KH-7 | จังหวัดกำปอด | កំពត | กำปอด | 593,829 | 4,873 | 122 |
| KH-8 | จังหวัดกันดาล | កណ្តាល | ตาเขมา | 1,201,581 | 3,179 | 376 |
| KH-9 | จังหวัดเกาะกง | កោះកុង | เขมรภูมินทร์ | 125,902 | 10,090 | 12 |
| KH-10 | จังหวัดกระแจะ | ក្រចេះ | กระแจะ | 374,755 | 11,094 | 34 |
| KH-11 | จังหวัดมณฑลคีรี | មណ្ឌលគិរី | แสนมโนรมย์ | 92,213 | 14,288 | 6 |
| KH-12 | พนมเปญ | ភ្នំពេញ | – | 2,281,951 | 679 | 3,136 |
| KH-13 | จังหวัดพระวิหาร | ព្រះវិហារ | พนมตะแบงมีชัย | 254,827 | 13,788 | 18 |
| KH-14 | จังหวัดไพรแวง | ព្រៃវែង | ไพรแวง | 1,057,720 | 4,883 | 217 |
| KH-15 | จังหวัดโพธิสัตว์ | ពោធិ៍សាត់ | โพธิสัตว์ | 419,752 | 12,692 | 32 |
| KH-16 | จังหวัดรัตนคีรี | រតនគិរី | บานลุง | 217,453 | 10,782 | 19 |
| KH-17 | จังหวัดเสียมราฐ | សៀមរាប | เสียมราฐ | 1,014,234 | 10,299 | 98 |
| KH-18 | จังหวัดพระสีหนุ | ក្រុងព្រះសីហនុ | พระสีหนุ | 310,072 | 1,938 | 156 |
| KH-19 | จังหวัดสตึงแตรง | ស្ទឹងត្រែង | สตึงแตรง | 165,713 | 11,092 | 14 |
| KH-20 | จังหวัดสวายเรียง | ស្វាយរៀង | สวายเรียง | 525,497 | 2,966 | 177 |
| KH-21 | จังหวัดตาแก้ว | តាកែវ | โฎนแกว | 900,914 | 3,563 | 252 |
| KH-22 | จังหวัดอุดรมีชัย | ឧត្តរមានជ័យ | สำโรง | 276,038 | 6,158 | 42 |
| KH-23 | จังหวัดแกบ | ក្រុងកែប | แกบ | 42,665 | 336 | 124 |
| KH-24 | จังหวัดไพลิน | ក្រុងបៃលិន | ไพลิน | 75,112 | 803 | 89 |
| KH-25 | จังหวัดตะโบงคมุม | ត្បូងឃ្មុំ | สวง | 776,841 | 5,250 | 148 |
ทวิตเตอร์

บทความนี้เกี่ยวกับเครือข่ายออนไลน์ สำหรับอุปกรณ์อิเล็กทรอนิกส์ ดูที่ ทวีตเตอร์
| --- | --- |
ตราสัญลักษณ์ที่ใช้ตั้งแต่เดือนกรกฎาคม ค.ศ. 2023
ภาพจับหน้าจอ ภาพหน้าจอเมื่อเข้าชมขณะออกจากระบบ ณ เดือนกันยายน ค.ศ. 2023
ประเภท: บริการเครือข่ายสังคม
ภาษาที่ใช้ได้: หลายภาษา
ก่อขึ้น: 21 มีนาคม 2006; 18 ปีก่อน (2006-03-21) ที่ ซานฟรานซิสโก, แคลิฟอร์เนีย
พื้นที่ให้บริการ: ทั่วโลก ยกเว้นประเทศที่บล็อก
เจ้าของ: เอกซ์คอร์ป
ผู้ก่อตั้ง: แจ็ก ดอร์ซี โนอาห์ กลาส บิซ สโตน อีแวน วิลเลียมส์
ผู้บริหารสูงสุด: อีลอน มัสก์ 
ยูอาร์แอล: x.com  x.com (เปลี่ยนเส้นทางไปที่ twitter.com)
ลงทะเบียน: จำเป็น
ผู้ใช้: 368 ล้าน (มกราคม ค.ศ. 2023)
เปิดตัว: 15 กรกฎาคม 2006; 18 ปีก่อน (2006-07-15)
สถานะปัจจุบัน: ทำงาน
แพลตฟอร์มคอมพิวเตอร์: ไอโอเอส ไอแพดโอเอส แอนดรอยด์ วินโดวส์ แมคโอเอส
เขียนด้วย: จาวา รูบี สกาลา จาวาสคริปต์

เอกซ์ (อังกฤษ: X) หรือชื่อเดิมและชื่อภาษาปากว่า ทวิตเตอร์ (อังกฤษ: Twitter) เป็นบริการเครือข่ายสังคมออนไลน์จำพวกไมโครบล็อก โดยผู้ใช้สามารถส่งข้อความยาวไม่เกิน 280 ตัวอักษร ว่าตนเองกำลังทำอะไรอยู่ โดยเรียกการส่งข้อความนี้ว่า ทวีต (Tweet) ซึ่งแปลว่า เสียงนกร้อง
ทวิตเตอร์ก่อตั้งขึ้นเมื่อเดือนมีนาคม ค.ศ. 2006 โดยแจ็ก ดอร์ซี บิซ สโตน และอีวาน วิลเลียมส์ เจ้าของบริษัทอ็อบวีโออุส และต่อมาในเดือนกรกฎาคม ก็ได้เปิดตัวเว็บไซต์สังคมออนไลน์ ซึ่งต่อมาได้รับความนิยมจากทั่วโลก โดยมีผู้ใช้ที่ลงทะเบียนเข้าใช้มากกว่า 500 ล้านคนในปี ค.ศ. 2012 รวมไปถึงมีทวีตมากกว่า 340 ล้านทวีตต่อวัน และมีการค้นหาข้อมูลผ่านเว็บไซต์มากกว่า 1,600 ล้านครั้งต่อวัน นับตั้งแต่วันเปิดตัว ทวิตเตอร์เป็นเว็บไซต์ 1 ใน 10 อันดับที่มีผู้เข้าใช้งานมากที่สุด โดยได้รับการขนานนามว่าเป็นเว็บไซต์สำหรับการส่งบริการข้อความสั้น บนอินเทอร์เน็ต ซึ่งในภายหลัง นอกจากที่จะสามารถทวีตบนเว็บไซต์แล้ว ได้มีการเปิดให้ใช้งานการส่งทวีต ด้วยการส่งบริการข้อความสั้น (SMS) และบนโปรแกรมประยุกต์ ในโทรศัพท์มือถือ และสมาร์ตโฟน
ตัวระบบซอฟต์แวร์ของทวิตเตอร์ เดิมพัฒนาด้วยรูบีออนเรลส์ จนเมื่อราวสิ้นปี ค.ศ. 2008 จึงได้เปลี่ยนมาใช้ภาษา Scala บนแพลตฟอร์มจาวา
โลโก้ของทวิตเตอร์ ค.ศ. 2006-2010
ค.ศ. 2009 ทวิตเตอร์ได้รับความนิยมสูงขึ้นอย่างมาก จนนิตยสารไทม์ ฉบับวันที่ 15 มิถุนายน ค.ศ. 2009 ได้นำเอาทวิตเตอร์ขึ้นปก เป็นเรื่องเด่นประจำฉบับ และบทบรรณาธิการกล่าวถึงการเปลี่ยนแปลงการนำเสนอข่าว ที่มีที่มาจากเทคโนโลยีใหม่อย่างทวิตเตอร์
ประวัติ > การคิดค้นและยุคเริ่มต้น

ทวิตเตอร์มีต้นกำเนิดจากการระดมความคิด ที่ถูกจัดขึ้นโดยบริษัทโอดีโอ ซึ่งเป็นบริษัทพอดแคสติง โดยดอร์ซี เป็นนักศึกษาจากมหาวิทยาลัยนิวยอร์ก ได้แนะนำความคิดการส่งบริการข้อความสั้น หรือ เอสเอ็มเอส (SMS) พูดคุยและสนทนากันภายในกลุ่มเล็ก ๆ ช่วงแรกโค้ดเนมของบริการนี้มีชื่อว่า twttr ซึ่งวิลเลียมส์ได้แนะนำให้กับโนอาห์ กลาส โดยชื่อในรูปแบบนี้มีแรงบันดาลใจมากจากฟลิคเกอร์ (Flickr) และมีเพียง 5 ตัวอักษรคล้ายกับการส่งข้อความสั้นแบบชื่อย่อของชาวอเมริกัน ในช่วงแรกนั้น นักพัฒนาได้กำหนดหมายเลข "10958" เป็นรหัส แต่ภายหลังได้เปลี่ยนเป็น "40404" เพื่อความสะดวกในการใช้งาน การทำงานของโครงการนี้เริ่มต้นขึ้นในวันที่ 21 มีนาคม ค.ศ. 2006 เมื่อดอร์ซี ได้ทำการส่งทวีตแรกเมื่อเวลา 21:50 น. ตามเวลาท้องถิ่น ด้วยคำว่า "just setting up my twttr"
"...เราได้คำว่า 'ทวิตเตอร์' และมันสุดยอด มันคือการส่งข้อมูลด้วยข้อความสั้น เหมือนกับส่งด้วยนก ซึ่งบ่งบอกถึงว่าผลิตภัณฑ์เป็นอย่างไร" – แจ็ก ดอร์ซี
ต้นแบบของทวิตเตอร์ถูกนำมาใช้สำหรับพนักงานในบริษัทโอดีโอ และได้เผยแพร่ต่อสาธารณะในรุ่นสมบูรณ์เมื่อวันที่ 15 กรกฎาคม ค.ศ. 2006 ต่อมาในเดือนตุลาคม ค.ศ. 2006 บิซ สโตน, อีวานส์ วิลเลียมส์, แจ็ก ดอร์ซี และพนักงานของบริษัทโอดีโอ ได้ถูกโอนหุ้นทั้งหมดมาที่อ็อปวีโออุส รวมถึงเว็บไซต์ โอดีโอ.คอม และทวิตเตอร์.คอม ด้วย วิลเลียมส์ได้ถูกไล่ออก ซึ่งเขาเป็นส่วนหนึ่งกับทวิตเตอร์จนถึงช่วงปี ค.ศ. 2011 และทวิตเตอร์ได้แยกออกมาตั้งเป็นบริษัทของตนเองในเดือนเมษายน ค.ศ. 2007
จุดเริ่มต้นของจำนวนการใช้งานทวิตเตอร์ที่เพิ่มมากขึ้น คือในงานเซาธ์บายเซาธ์เวสต์ หรือที่รู้จักกันในชื่อ SXSW ซึ่งจัดขึ้นในเมืองออสติน รัฐเท็กซัส ประเทศสหรัฐอเมริกา โดยระหว่างงาน การใช้งานทวิตเตอร์มีจำนวนเพิ่มมากขึ้นจาก 20,000 ทวีตต่อวัน เป็น 60,000 ทวีตต่อวัน ซึ่งมีส่วนเพราะการวางจอพลาสมาขนาด 60 นิ้วจำนวน 2 จอในทางเดินระหว่างงาน และจอจะแสดงทวีตที่ผู้ใช้งานทวีตเข้าสู่ระบบ โดยสตีเวน เลวี นักข่าวจากนิตยสารนิวส์วีก ได้กล่าวว่า "งานประชุมนับร้อยงาน ที่จะใช้ระบบทวิตเตอร์นี้ โดยที่จะสามารถโต้ตอบกันได้อย่างรวดเร็วผ่านการเมนชัน"
ตัวอย่างหน้าทวิตเตอร์ของผู้ใช้รายหนึ่ง ซึ่งเป็นรูปแบบดั้งเดิมที่คนทั่วไปรู้จักกันดี
ดูเพิ่ม

ซินล่างเวย์ปั๋ว
รายชื่อบัญชีทวิตเตอร์ที่มีผู้ติดตามมากที่สุด
อ่านเพิ่ม

Fitton, Laura; Gruen, Michael E.; Poston, Leslie; foreword by Jack Dorsey (2009). Twitter for Dummies. Hoboken, NJ: Wiley Publishing. ISBN 9780470479919.
Tufekci, Zeynep. 2017. Twitter and Tear Gas: The Power and Fragility of Networked Protest. Yale University Press.
แหล่งข้อมูลอื่น

เว็บไซต์ทางการ (อุปกรณ์เคลื่อนที่)
twitter3e4tixl4xyajtrzo62zg5vztmjuricljdp2c5kshju4avyoid.onion (วิธีเข้าถึงลิงก์)
| ด ค กบริษัททางด้านเทคโนโลยีสารสนเทศขนาดใหญ่ |
| --- | --- |
อินเทอร์เน็ต:  กูเกิล  เฟซบุ๊ก  เทนเซ็นต์  ทวิตเตอร์  ยาฮู  ไป่ตู้  ยานเดกซ์  แอมะซอน.คอม  อีเบย์  IAC  NHN  NetEase  Rakuten 
ประมวลภาพดิจิทัล:  แคนนอน  นิคอน  โกดัก  เอปสัน  โคนิกา มินอลตา  เคียวเซร่า  เล็กซ์มาร์ก  ริโก  ชาร์ป คอร์ปอเรชั่น  แทมรอน  ซิกมา คอร์ปอเรชัน 
อุปกรณ์มือถือ:  แอปเปิล  ซัมซุง  ไมโครซอฟท์ โมบาย  โนเกีย  เอชทีซี  โซนี่  กูเกิล  หัวเว่ย  แบล็กเบอรี  แอลจี อีเลคทรอนิคส์  เอเซอร์  เลอโนโว (โมโตโรลาโมบิลิตี)  แอมะซอน.คอม  เอซุส  พานาโซนิค  ทรู  แซดทีอี  เหม่ยซู  เสียวหมี่  ไฮเซนส์  ทีซีแอลคอร์ปอเรชัน  ลาวา  ออปโป้  เรียลมี  อินฟินิกซ์  เทคโน  นอตติง  ไอเทล 
OEMs:  ฟ็อกซ์คอนน์  Celestica  Compal Electronics  เฟลกซ์  Jabil  Quanta  Sanmina-SCI  TPV Technology  Wistron 
เซมิคอนดักเตอร์:  อินวิเดีย  พานาโซนิค  Advanced Micro Devices  Broadcom  เอ็นเอ็กซ์พีเซมิคอนดักเตอร์  ฟูจิตสึ  แอลจี อีเลคทรอนิคส์  อินฟิเนียนเทคโนโลยีส์  Marvell Technology Group  มีเดียเทค  Micron Technology  เอ็นเอ็กซ์พี เซมิคอนดักเตอร์  ควอลคอมม์  เรเนซาส อิเล็คทรอนิคส์  ซัมซุง  เอสเค ไฮนิกซ์  โซนี่  STMicroelectronics  Texas Instruments  โตชิบา  ซิงหัวยูนิกรุ๊ป (ยูนิซอค)  VIA Technologies 
ฮาร์ดแวร์:  อินเทล  เอเอ็มดี  กิกะไบต์เทคโนโลยี  เอซุส  ASRock Inc.  Biostar 
ซอฟต์แวร์:  อะโดบีซิสเต็มส์  แมคโอเอส  ไมโครซอฟท์  กูเกิล  แอนดรอยด์  เอชพี  ไอบีเอ็ม  ออราเคิล  เอสเอพี เอจี  CA  Symantec  วีเอ็มแวร์ 
แอนตี้ไวรัส:  Symantec  แคสเปอร์สกี 
พีซี และเซิร์ฟเวอร์:  เอเซอร์  เอซุส  เอชพี  เดลล์  เลอโนโว  ฟูจิตสึ  ซัมซุง  แอลจี อีเลคทรอนิคส์  ไดนาบุ๊ก  หัวเว่ย  เสียวหมี่  ไมโครสตาร์ อินเตอร์เนชั่นแนล เฉพาะเซิร์ฟเวอร์ ไอบีเอ็ม  ออราเคิล 
เมนเฟรม:  ฟูจิตสึ  ไอบีเอ็ม 
ดาต้าสโตเรจ:  อีเอ็มซี  ซีเกต  เวสเทิร์น ดิจิตอล  ฮิตาชิ  เอชพี  ซัมซุง  เดลล์  ออราเคิล  เมลโค่  NetApp 
อุปกรณ์เน็ตเวิร์ก:  ซิสโก้  อวาย่า  ฟอร์ติเน็ต  จูนิเปอร์  หัวเว่ย  ต้าถัง เทเลคอม  ฟูจิตสึ  เอชพี  Alcatel-Lucent  อิริคสัน  มิตซูบิชิ อีเล็คทริค  Motorola Solutions  เอ็นอีซี  Nokia Solutions and Networks  ซัมซุง  แซดทีอี 
โทรคมนาคม  และผู้ให้บริการอินเทอร์เน็ต:  América Móvil  เอทีแอนด์ที  เบลล์แคนาดา  บีทีกรุ๊ป  Bharti Airtel  CenturyLink  ไชน่า โมบายล์  ไชน่า เทเลคอม  ไชน่า ยูนิคอม  Comcast  Deutsche Telekom  Hutchison  เคดีดีไอ  เคพีเอ็น  เคที คอร์ปอเรชั่น  MTS  เอ็นทีที  เอ็นทีที โดโคโม  ออเรนจ์  Rogers  สิงเทล  เอสเค เทเลคอม  ซอฟต์แบงก์  สวิสคอม  เทเลนอร์  ทรู  เทเลคอม อิตาเลีย  Telefónica  TeliaSonera  เวอไรซอนไวร์เลสส์  VimpelCom  Vivendi  โวดาโฟน 
รายชื่อบริษัทขนาดใหญ่ที่เกี่ยวข้องทางด้านเทคโนโลยีสารสนเทศ
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 2 
ประจำชาติ:  นอร์เวย์  กาตาลุญญา  เยอรมนี  อิสราเอล  สหรัฐ 2  ลัตเวีย  เช็กเกีย 
พิมพ์เขียวของแจ็ก ดอร์ซี ในปี ค.ศ. 2006 สำหรับเครือข่ายสังคมออนไลน์ที่มีพื้นฐานบนบริการข้อความสั้น
ธนาคารรอยัล ANZ

ธนาคารรอยัล ANZ (ANZ Royal Bank) เป็นธนาคารในกัมพูชามี 23 สาขา มีระบบธนาคารบนอินเทอร์เน็ตและตู้เอทีเอ็ม 101 แห่งทั่วกัมพูชา ก่อตั้งเมื่อ พ.ศ. 2548 เป็นการร่วมทุนระหว่างกลุ่ม ANZ และบริษัทรอยัลกรุ๊บของกัมพูชา โดยมีสัดส่วนการถือหุ้น 55% และ 45% ตามลำดับ
แหล่งข้อมูลอื่น

ANZ Royal เก็บถาวร 2007-02-14 ที่ เวย์แบ็กแมชชีน
รังสรรค์ ปัญญาเรือน

| รังสรรค์ ปัญญาเรือน |
| --- | --- |
เกิด: 14 เมษายน พ.ศ. 2533 (34 ปี) อำเภอวังเหนือ จังหวัดลำปาง ประเทศไทย
ส่วนสูง: 172 เซนติเมตร
อาชีพ: นักร้อง, นักแสดง
สังกัด: ไอแอมมิวสิค (พ.ศ. 2556 - พ.ศ. 2560) Me Records (พ.ศ. 2560 - 2565) ดับเบิ้ลแมส (พ.ศ. 2565 - ปัจจุบัน)
รังสรรค์ ปัญญาเรือน หรือ สงกรานต์ สังกัดดับเบิ้ลแมส เกิดวันที่ 14 เมษายน พ.ศ. 2533 เป็นนักร้องชาวไทย ที่มีจุดเด่นคือพลังเสียงที่ทรงพลัง ผู้ชนะการแข่งขันเดอะวอยซ์ไทยแลนด์ ซีซั่นที่ 2 ก่อนหน้านี้เคยมีวงดนตรีที่รวมกับเพื่อน ๆ สมัยมัธยมปลายชื่อ The Bantam
ปัจจุบันมีส่วนร่วมในการก่อตั้งค่าย ดับเบิ้ลแมส
ประวัติ

สงกรานต์ มีพื้นเพและภูมิลำเนาเดิมอยู่ที่อำเภอห้างฉัตร จังหวัดลำปาง ก่อนที่จะย้ายมาอยู่จังหวัดนครราชสีมา ก่อนจะมาประกวดรายการเดอะวอยซ์ไทยแลนด์ มีอาชีพขายลูกชิ้น อยู่ที่หน้าร้านเกม P.2 ในชุมชนหนองไผ่ล้อม อำเภอเมืองนครราชสีมา จังหวัดนครราชสีมา และช่วงกลางคืนเล่นดนตรีตามร้านต่าง ๆ รวมถึงเป็นครูสอนกีตาร์คลาสสิก
มีผลงานเพลงแรกกับค่ายไอแอม คือเพลง "คงไม่ทัน" ซึ่งเป็นคลิปที่มีคนเปิดมากที่สุดของยูทูบ วัดจากความนิยมของคนไทย ประจำปี พ.ศ. 2557 จากนั้นร้องเพลงประกอบภาพยนตร์ที่ตนได้ร่วมแสดงด้วยคือเรื่อง รักหมดแก้ว...Love On The Rocks เพลง "ใจนักเลง" ซึ่งเป็นเพลงเก่าของพงษ์พัฒน์ วชิระบรรจงปัจจุบันได้ย้ายค่ายไปอยู่ กับ มีเรคคอร์ดแล้ว
ปี 2559 รังสรรค์ ได้ไปออกรายการ The Mask Singer หน้ากากนักร้อง ซีซั่นที่ 1 เป็นหน้ากากน้ำพริกหมู
ปี 2561 รังสรรค์ ได้ไปออกรายการ The Mask Project A เป็นหน้ากากสายฟ้า กลุ่ม Sky War
เขามีช่องยูทูบ “น้าหนวด” ซึ่งทำคอนเทนต์เกมเกี่ยวกับดนตรี และมีส่วนร่วมกับช่อง Mass Music ของศิรศักดิ์ อิทธิพลพาณิชย์ด้วย
ปัจจุบันได้สังกัดอยู่ค่าย DoubleMass ซึ่งเขาได้เป็นผู้บริหารร่วมกันกับ ศิรศักดิ์ อิทธิพลพาณิชย์
จุดยืนทางการเมือง

รังสรรค์สนับสนุนสนับสนุนการประท้วงในประเทศไทย พ.ศ. 2563–2564 โดยได้โพสต์ขอให้ผู้ชุมนุมปลอดภัยหลังเหตุการณ์การสลายการชุมนุมที่แยกปทุมวัน พ.ศ. 2563  โดยรังสรรค์ยังได้แสดงความคิดเห็นและแสดงออกด้วยการเอากาวปิดปากเทปเชิงสัญลักษณ์ภายหลังการแจ้งข้อหาหมิ่นประมาทของมิลลิโดยทนายความของประยุทธ์ จันทร์โอชา  นอกจากนี้ รังสรรค์ยังได้วิจารณ์เหตุการณ์การสังหารหมู่ที่จังหวัดหนองบัวลำภู พ.ศ. 2565 โดยการพูดถึงการนำพรมแดงปูเพื่อเตรียมสำหรับการวางพวงมาลาและดอกไม้พระราชทานในสถานที่เกิดเหตุ  ซึ่งภายหลังได้มีการนำออกไป
ผลงาน > ผลงานเพลง

คงไม่ทัน
สมรภูมิสุดท้าย (ประกอบภาพยนตร์ ตำนานสมเด็จพระนเรศวรมหาราช ภาค ๕ ยุทธหัตถี)
พบรักบนความต่าง (ประกอบละคร ภพรัก)
ใจนักเลง (ประกอบภาพยนตร์ รักหมดแก้ว...Love On The Rocks)
หรือมันไม่มีอยู่จริง
รักเหนือความกลัว (ประกอบละคร สิงห์สี่แคว)
หากความฝัน (ประกอบโฆษณาเครื่องดื่ม Ready)
แอบเพ้อเจ้อ (ประกอบซีรีส์ รุ่นพี่ Secret Love)
แค่ฝันได้ไหม
เดิมพันชีวิต (ประกอบละคร เจ้าเวหา)
เพลงไตเติลรายการ "ศึก ทรูโฟร์ยู มวยมันส์วันศุกร์" (ไม่ทราบชื่อเพลง)
รักกินไม่ได้
เป็นโสดทำไม
โอ้เธอ
แสงจากพ่อ  (ประกอบละคร แสงจากพ่อ) ร่วมกับ พงษ์ วงพัทลุง, แซ็ค ชุมแพ, บงกช เจริญธรรม
ได้ไหม
ไม่มีเงื่อนไข
คน (ประกอบละคร ภาตุฆาต)
ฉันเข้าใจ
ดื่ม (ร่วมกันแต่งจาก โต๊ะแชร์)
เลยตามเลย
เรื่องเศร้า
หมึกเล่นไฟ ft.ไก่ วงกางเกง
คำขอคนเจ็บ
ได้โปรดจงหายไป
ไม่ย้อนกลับ (ประกอบละคร แม่โขง)
ตายทั้งเป็นแล้วแล้วไปไหน
เต้นรำ
ยังเหมือนเดิมอยู่ไหม
ซื้อของโจร
สูง
ไม่อยากเป็นแฟนไม่ของแฟนเก่า
ผลงาน > ภาพยนตร์

รักหมดแก้ว...Love On The Rocks
ตุ๊ดตู่กู้ชาติ
หลวงพี่แจ๊ส 5G
หลวงตามหาเฮง
ผลงาน > พิธีกร

เพลงบ้านเรา
ช่องยูทูบ “น้าหนวด”
ผลงาน > โฆษณา

พ.ศ. 2557 - รถจักรยายนต์ Honda Scoopy i The Adventure
พ.ศ. 2558 - เครื่องดื่ม Ready ชุด Ready & GO
รางวัล

รางวัล ชนะเลิศจากรายการ เดอะวอยซ์ไทยแลนด์
รางวัล นักร้องชายที่สุดแห่งปี 2014 จากงาน Daradaily The Great Awards ครั้งที่ 4
รางวัล ศิลปินชายยอดนิยม Best Male Artist จากงาน The Guitar Mag Awards 2015
รางวัล Single Hit Of The Year จากงาน The Guitar Mag Awards 2015
รางวัล ศิลปินเดี่ยวแห่งปี จากงาน ไนน์เอ็นเตอร์เทน อวอร์ด 2015
ขบวนการเทพสวรรค์ โกเซย์เจอร์

| ขบวนการเทพสวรรค์ โกเซย์เจอร์ |
| --- | --- |

ประเภท: โทกูซัตสึ นวนิยายซูเปอร์ฮีโร่ นิยายแฟนตาซี เหนือธรรมชาติ
สร้างโดย: โทเอ
เขียนโดย: มิจิโกะ โยโกเตะ นารูฮิซะ อารากาวะ อากัตสึกิ ยามาโตยะ ซาบูโระ ยัตสึเดะ เค็นโตะ ชิโมยามะ จุนโกะ โคมูระ ไดซูเกะ อิชิบาชิ
กำกับโดย: ทากาโอะ นาไงชิ ซาโตชิ โมโรตะ โนโบรุ ทาเกโมโตะ คัตสุยะ วาตานาเบะ โชจิโร นากาซาวะ ฮิโรยูกิ คาโต โนบูฮิโระ ซูซูมูระ
แสดงนำ: ยูได ชิบะ ริกะ ซาโต เคียวซูเกะ ฮามาโอะ มิกิโฮะ นิวะ เค็นโตะ โอโนะ
เสียงของ: อิคุยะ ซาวากิ
บรรยายโดย: อิกูยะ ซาวากิ
ดนตรีแก่นเรื่องเปิด: "Tensou Sentai Goseiger" โดย NoB (Project.R)
ดนตรีแก่นเรื่องปิด: "Gotcha☆Goseiger" โดย ฮิเดยูกิ ทากาฮาชิ (Project.R) "Gotcha☆Goseiger TYPE 2 REMIX" โดยฮิเดยูกิ ทากาฮาชิ "Gotcha☆Goseiger (TYPE 2 Gosei Angel Version)" โดยโกเซย์เจอร์และฮิเดยูกิ ทากาฮาชิ
ผู้ประพันธ์เพลง: คาซูโนริ มิยาเกะ
ประเทศแหล่งกำเนิด:  ประเทศญี่ปุ่น
จำนวนตอน: 50 (รายชื่อตอน)
การผลิต
ผู้อำนวยการสร้าง: โมโตอิ ซาซากิ (ทีวีอาซาฮิ) จุง ฮิกาซะ โกะ วากามัตสึ ทากาฮิโตะ โอโมริ (บริษัทโทเอ) โคอิจิ ยาดะ อากิฮิโระ ฟูกาดะ (บริษัทโทเอ)
ความยาวตอน: 24-25 นาที (ต่อตอน)
ออกอากาศ
เครือข่าย: ทีวีอาซาฮิ
ออกอากาศ: 14 กุมภาพันธ์ ค.ศ. 2010 (2010-02-14) – 6 กุมภาพันธ์ ค.ศ. 2011 (2011-02-06)
ขบวนการเทพสวรรค์ โกเซย์เจอร์ หรือในชื่อภาษาญี่ปุ่น เท็นโซเซ็นไต โกเซย์เจอร์ (ญี่ปุ่น: 天装戦隊ゴセイジャー; โรมาจิ: Tensou Sentai Goseijā) เป็นละครโทรทัศน์โทคุซัทสึชุดซูเปอร์เซ็นไตซีรีส์ ลำดับที่ 34 ของประเทศญี่ปุ่น ออกอากาศเมื่อวันที่ 14 กุมภาพันธ์ ค.ศ. 2010 จนถึงวันที่ 6 กุมภาพันธ์ ค.ศ. 2011 ทางสถานีทีวีอาซาฮี ทุกเช้าวันอาทิตย์ เวลา 7.30 - 8.00 น. ในช่วงซูเปอร์ฮีโร่ ไทม์ มีจำนวนตอนทั้งหมด 50 ตอน
ประวัติ

ขบวนการเทพสวรรค์ โกเซย์เจอร์ เป็นเรื่องแรกที่นำธีมเกี่ยวข้องกับเทวดา โดยทาเคยูคิ ซุซุกิ โปรดิวเซอร์กิตติมศักดิ์ของโตเอะกล่าวว่า เป็นซีรีส์ที่คุณสามารถรับชมได้อย่างสบายใจ เพราะกลุ่มเทวดาผู้พิทักษ์ความยุติธรรม
ทั้งนี้ไอเท็มสิ่งของที่เกี่ยวข้องมีพื้นฐานมาจากเกมการ์ดดาต้าการ์ดดัส ซูเปอร์เซ็นไตแบทเทิล ไดซ์โอ
เรื่องย่อ

ในอดีตกาลโลกถูกสร้างขึ้นด้วยพลังของเทพยดาทั้งหลายที่ร่วมกันสร้างโลกขึ้นมา ซึ่งเหล่าเทวดาที่สร้างโลกนั้นถูกเรียกขานว่า เทพสวรรค์ผู้พิทักษ์ ที่แอบปกป้องโลกจากมือชั่วร้ายตั้งแต่สมัยโบราณ
จวบจนเวลาผ่านไปวอร์สตาร์ได้มาบุกยังโลกตามเป้าหมายที่ต้องการ พวกมันตัดสินใจว่าการมีอยู่ของเทพสวรรค์ผู้พิทักษ์เป็นอุปสรรคต่อการบุกรุกของโลก และได้ทำลายหอคอยสวรรค์ที่เชื่อมโยงโลกเทพสวรรค์และโลกมนุษย์ แต่มีเทพสวรรค์ผู้พิทักษ์ฝึกหัดลงไปปกป้องโลกมนุษย์ทั้งหมด 5 คนในนาม ขบวนการเทพสวรรค์ โกเซย์เจอร์
อาราตะ (โกเซย์เรด) และ เอริ (โกเซย์พิงค์) แห่งเผ่าสกายอิค , อากุริ (โกเซย์แบล็ค) และ โมเน่ (โกเซย์เยลโล่) แห่งเผ่าแลนดิค และ ไฮด์ (โกเซย์บลู) แห่งเผ่าซีอิค ทั้ง 5 คนคือเหล่าเทพสวรรค์ฝึกหัดที่คอยรับมือกับการรุกรานของวอร์สตาร์
เมื่อโกเซย์เจอร์ สามารถกำจัดวอร์สตาร์ได้เป็นผลสำเร็จและพวกเขาตัดสินใจที่จะอยู่บนโลกมนุษย์ต่อไป ความชั่วร้ายยังคงมีต่อไปเมื่อ ยูมะจู ศัตรูจากอดีตกาลเมื่อประมาณ 10,000 ปีก่อน ได้หลุดจากการจองจำจากกล่องแห่งเอลเรย์และได้รุกรานโลกอีกครั้ง ด้วยพลังของยูมะจูที่แข็งแกร่งกว่าทำให้โกเซย์เจอร์ตกอยู่ในสถานการณ์ย่ำแย่ โกเซย์ไนท์ เทพสวรรค์ผู้พิทักษ์ในอดีต ก็ได้ปรากฏตัวขึ้นและร่วมมือกำจัดยูมะจู
แม้ว่าจะสามารถกำจัดยูมะจูได้ แต่ศัตรูที่ปรากฏขึ้นจากซากอารยธรรมโบราณเมื่อ 4,500 ปีก่อน อย่าง แมทรินติส ได้ปรากฏขึ้นมา และ จะมีศัตรูกลุ่มใหม่ปรากฏตัวขึ้นมาอีกซ้ำแล้วซ้ำเล่า เหล่าโกเซย์เจอร์ยังคงปกป้องโลกต่อไปอย่างไม่สิ้นสุด จนกว่าจะได้รับชัยชนะและจนกว่าโลกจะสงบสุขขึ้นมา
ตัวละคร > ขบวนการเทพสวรรค์ โกเซย์เจอร์

กลุ่มขบวนการที่มาจากโลกเทพผู้พิทักษ์ผู้ใช้พลังวิชาเท็นโซจากการใช้เท็นโซเดอร์และโกเซย์การ์ดเป็นพลังหลัก
เมื่อสมาชิกพูดคำเรียกขานครบทั้งหมด จะมีคำกล่าวขานประจำตัวคือ "การปกป้องดวงดาวคือหน้าที่ของเทพสวรรค์ ขบวนการเทพสวรรค์ โกเซย์เจอร์!" (地球を護るは天使の使命、天装戦隊ゴセイジャー!) และเมื่อเวลาปราบศัตรูมีประโยคที่ใช้คือ พวกเราเทพสวรรค์ผู้พิทักษ์ จะมอบทัณฑ์จากฟากฟ้าให้แก่วิญญาณชั่วร้าย!! (ญี่ปุ่น: 俺たち護星天使が、悪しき魂に天罰を下す！！; โรมาจิ: bokutachi goseitenshi ga,ashikitamashini tenbatsuokudasu) แต่ในส่วน กราวด์ โกเซย์เกรท นั้น จะมีประโยคคำพูดอีกประโยคคือ "วิญญาณที่ทำให้ดวงดาวต้องเจ็บปวดและแปดเปื้อน เหล่าเทพสวรรค์จะมอบทัณฑ์จากฟากฟ้า!'" (ญี่ปุ่น: 地球を傷つけ汚す魂に、護星の使命が天罰を下す！; โรมาจิ: Hoshi o kizutsuke kegasu tamashii ni, Gosei no shimei ga tenbatsu o kudasu!)
ตัวละคร > ผู้เกี่ยวข้องกับโกเซย์เจอร์ > โลกเทพพิทักษ์

ฮิคาสะ จุน โปรดิวเซอร์ของโตเอะได้กล่าวว่า ในช่วงที่ถ่ายทำนั้นยังไม่ได้มีการเรียกชื่อร่างที่มาจิสแปลงร่าง แต่ทีมงานกองถ่ายในขณะนั้นได้เรียกชุดที่ใส่ว่าโกเซย์กรีนเนื่องจากตัวชุดเป็นสีเขียว อย่างไรก็ตามเมื่อปี ค.ศ. 2015 โกเซย์กรีนได้ถูกอยู่ในรายชื่อสินค้า ไคโซคุเซ็นไต โกไคเจอร์ เรนเจอร์คีย์เซ็ท LOST EDITION พร้อมมีชื่ออย่างเป็นทางการ รวมทั้งได้เพิ่มข้อมูลต้นแบบและคำเรียกขานประจำตัว
ด้านตัวชุดเป็นชุดสีเขียว หน้ากากด้านข้างลวดลายเป็นรูปโลมา คำเรียกขานคือ ซีอิคพาวเวอร์แห่งชีวิต (命のシーイックパワー)
พลังและความสามารถของโกเซย์เจอร์ > โกเซย์เวพอน

อาวุธประจำตัวของสมาชิกหลัก เกิดจากการใช้การ์ดโกเซย์เวพอนเพื่อเรียกใช้งาน
พลังและความสามารถของโกเซย์เจอร์ > โกเซย์เฮดเดอร์

โกเซย์เฮดเดอร์ (ゴセイヘッダー) คือ สิ่งมีชีวิตประหลาด มีรูปร่างคล้ายกับส่วนหัวของสัตว์ โดยปกติจะอาศัยอยู่บนเกาะแห่งความลับ เฮดเดอร์ ไอส์แลนด์ แต่เมื่อโกเซย์เจอร์ทำการเรียกเฮดเดอร์จากการใช้โกเซย์การ์ดประเภทเฮดเดอร์ โกเซย์เฮดเดอร์ จะปรากฏตัวเพื่อช่วยเหลือโกเซย์เจอร์ในทันทีโดยปรากฏตัวจากประตูเชื่อมมิติระหว่างเฮดเดอร์ ไอส์แลนด์ และการ์ด
| ชื่อ | ความสูง | ความกว้าง | ความยาว | น้ำหนัก | ความเร็ว | แรงกำลัง |
| --- | --- | --- | --- | --- | --- | --- |
| ดราก้อนเฮดเดอร์ | 9.2 เมตร | 8.2 เมตร  | 8.7 เมตร |  |  |  |
| ฟินิกซ์เฮดเดอร์ | 6.6 เมตร | 5.9 เมตร | 9 เมตร |  |  |  |
| สเน็คเฮดเดอร์ | 7.3 เมตร | 6.2 เมตร | 9.8 เมตร |  |  |  |
| ไทเกอร์เฮดเดอร์ | 7.3 เมตร | 6.2 เมตร | 9.8 เมตร |  |  |  |
| ชาร์คเฮดเดอร์ | 6.7 เมตร | 6.4 เมตร | 9.8 เมตร |  |  |  |
| ซอว์ชาร์คเฮดเดอร์ | 9.6 เมตร | 7.3 เมตร | 22.9 เมตร | 80 ตัน | 140 แรงน็อท | 4 แสนแรงม้า |
| แฮมเมอร์ชาร์คเฮดเดอร์ | 9 เมตร | 9.9 เมตร | 14.2 เมตร | 70 ตัน | 120 แรงน็อท | 3 แสนแรงม้า |
| แมนทาเฮดเดอร์ | 6.9 เมตร | 18.1 เมตร | 13.1 เมตร | 70 ตัน | 160แรงน็อท | 3 แสนแรงม้า |
| คุวากะเฮดเดอร์ | 6.7 เมตร | 7.8 เมตร | 16.7 เมตร | 70 ตัน | 700 กม. / ชม. | 3 แสนแรงม้า |
| ไซเฮดเดอร์ | 9.6 เมตร | 7.8 เมตร | 19 เมตร | 80 ตัน | 500 กม. / ชม. | 4 แสนแรงม้า |
| ไทแรนโนเฮดเดอร์ | 8.2 เมตร | 7.8 เมตร | 14.5 เมตร | 70 ตัน | 600 กม. / ชม. | 3 แสนแรงม้า |
| ทากะเฮดเดอร์ | 9.9 เมตร | 8.2 เมตร | 14.9 เมตร | 80 ตัน | 1 แรงมัค | 4 แสนแรงม้า |
| โครว์เฮดเดอร์ | 9.8 เมตร | 7.5 เมตร | 16.1 เมตร | 70 ตัน | 900 กม. / ชม. | 3 แสนแรงม้า |
| เทอร่าเฮดเดอร์ | 9.9 เมตร | 7.6 เมตร | 17.6 เมตร | 70 ตัน | 800 กม. / ชม. | 3 แสนแรงม้า |
| ไฮเปอร์เชนจ์เฮดเดอร์ | 7.5 เมตร | 7.1 เมตร | 10.5 เมตร | 100 ตัน | 700 กม. / ชม. | 5 แสนแรงม้า |
| กราวเดียนเฮดเดอร์ | 14.2 เมตร | 13.1 เมตร | 9.4 เมตร |  |  |  |
พลังและความสามารถของโกเซย์เจอร์ > โกเซย์แมชชีน

โกเซย์แมชชีน คือ โกเซย์เฮดเดอร์ที่ได้ทำการรวมร่างกับพาหนะบนโลกมนุษย์ โดยโกเซย์เจอร์จะทำการใช้โกเซย์การ์ดประเภทโกเซย์แมชชีน ในการเรียก และจะทำการสวมเข้ากับส่วนหน้าของพาหนะและสแกนคัดลอกยานพาหนะที่มีอยู่บนโลกมนุษย์มาสร้างเป็นลำตัวให้กับโกเซย์เฮดเดอร์ เพื่อใช้ในการปราบสัตว์ประหลาดขนาดใหญ่โดยเฉพาะ
โกเซย์เฮดเดอร์ที่ถูกเรียกด้วยการ์ดโกเซย์แมชชีน จะไม่ถูกย่อส่วนลงแต่อย่างใด และในระหว่างการเดินทางจะทำการรวมร่างกับพาหนะบนโลกมนุษย์ เมื่อรวมร่างเสร็จทำการข้ามมิติด้วยม่านสีรุ้ง ซึ่งสามารถปล่อยลำแสงผ่านม่านสีรุ้งได้
| ชื่อ | ความสูง | ความกว้าง | ความยาว | น้ำหนัก | ความเร็ว | แรงกำลัง |
| --- | --- | --- | --- | --- | --- | --- |
| โกเซย์ดราก้อน | 16.5 เมตร | 18.3 เมตร (ความยาวปีก: 61.4 เมตร) | 60.7 เมตร | 1000 ตัน | 1.2 แรงมัค | 5 ล้านแรงม้า  |
| โกเซย์ฟินิกซ์ | 10.5 เมตร | 14.5 เมตร | 20.8 เมตร | 200 ตัน | 1 แรงมัค | 1 ล้านแรงม้า  |
| โกเซย์สเน็ค | 11.2 เมตร | 7.5 เมตร | 60.3 เมตร | 500 ตัน | 400 กม. / ชม. | 3 ล้านแรงม้า  |
| โกเซย์ไทเกอร์ | 11.2 เมตร | 8.7 เมตร | 28.6 เมตร | 400 ตัน | 300 กม. / ชม. | 2 ล้านแรงม้า  |
| โกเซย์ชาร์ค | 10.5 เมตร | 10.8 เมตร | 30 เมตร | 200 ตัน | 150 แรงน็อท | 1 ล้านแรงม้า  |
| มิสติกรันเนอร์ | 25.4 เมตร | 13.8 เมตร | 22.4 เมตร | 400 ตัน | 800 กม. / ชม. | 2 ล้านแรงม้า  |
| เอ๊กเฮดเดอร์ | 11 เมตร | เส้นผ่าศูนย์กลาง: 7.8 เมตร |  | 100 ตัน |  | 5 แสนแรงม้า |
| กราวเดียน | 25.5 เมตร | 33 เมตร | 37 เมตร | 1500 ตัน | 600 กม. / ชม. | 8 ล้านแรงม้า |
| ซีเลออน | 11.4 เมตร | 8.9 เมตร | 30 เมตร | 500 ตัน | 160 แรงน็อท | 3 ล้านแรงม้า |
| สกายออน | 12.6 เมตร | 22.9 เมตร | 30.9 เมตร | 500 ตัน | 1 แรงมัค | 3 ล้านแรงม้า |
| โกเซย์อัลติเมท (แมชชีนโหมด) | 24.3 เมตร | 63.2 เมตร | 57.8 เมตร | 3200 ตัน | 1.2 แรงมัค | 18 ล้านแรงม้า |
| โกเซย์วันเดอร์ | 18.3 เมตร | 18.3 เมตร (ความยาวปีก: 61.4 เมตร) | 51.6 เมตร (รวมความยาวโกเซย์เบิร์ด: 47.7 เมตร) | 1300 ตัน | 1 แรงมัค | 6.4 ล้านแรงม้า |
พลังและความสามารถของโกเซย์เจอร์ > เทพสวรรค์ยักษ์

หุ่นยนต์ที่โกเซย์เจอร์ใช้ในการปราบกลุ่มวิญญาณชั่วร้ายนั้น เกิดจากการรวมร่างของโกเซย์เฮดเดอร์และยานพาหนะที่มีบนโลกมนุษย์โดยใช้โกเซย์การ์ดเป็นสื่อในการรวมร่างหุ่นยนต์